Diari Oficial de la Generalitat Valenciana


Sumari del DOGV 8359, del 10-08-2018 (2018/7835)

RESOLUCIÓ de 27 de juliol de 2018, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos de tramitació processal i administrativa de l'Administració de Justícia, torn promoció interna, convocades per l'Ordre JUS/931/2017, de 25 de setembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8359

Data del DOGV
:   10-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7835


Data del document
:   27-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 27 de juliol de 2018, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos de tramitació processal i administrativa de l'Administració de Justícia, torn promoció interna, convocades per l'Ordre JUS/931/2017, de 25 de setembre. [2018/7835]  
De conformitat amb el que s'estableix en la base dèsset de l'Ordre JUS/875/2017, de 8 de setembre (BOE 15 de setembre) per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de Justícia, en la base 8.1.a), de l'Ordre JUS/931/2017, de 25 de setembre (BOE 4 d'octubre), per la qual es convoca procés selectiu per a ingrés pel sistema general d'accés per promoció interna en el Cos de Tramitació Processal i Administrativa de l'Administració de Justícia, i fent ús de les atribucions conferides en virtut de l'article 9.2 a) del Decret 87/2017, de 7 de juliol, del Consell pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aquesta Direcció General resol:  
  
Primer  
Fer pública la relació de places desertes en l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a ingrés pel sistema general d'accés per promoció interna en el Cos de Tramitació Processal i Administrativa convocat per l'Ordre JUS/931/2017, de 25 de setembre.  
  
  
Segon  
Les sol·licituds de destinació dels aspirants d'aquest àmbit es presentaran en el Registre General de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'octubre, torre 4, carrer de la Democràcia, 77, 46327 València. Alternativament podran presentar-se en la Direcció Territorial de Justícia d'Alacant, Rambla Méndez Núñez, 41, 03054 Alacant, o en la Direcció Territorial de Justícia de Castelló, carrer Major, 76-78, 12098 Castelló de la Plana, o per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques (BOE dia 2 d'octubre), en el termini de 20 dies hàbils, comptadors a partir de la publicació de la relació definitiva d'aprovats en el Boletín Oficial del Estado, segons el que s'estableix en la base 8.1.a) de la convocatòria del procés selectiu, esmentada anteriorment.  
  
Tercer.  
Les sol·licituds es formalitzaran segons el model que apareix com a annex II d'aquesta resolució d'acord amb les instruccions següents:  
  
En el model d'instància es podran esmentar fins al màxim de les places oferides, indicant-ne l'òrgan, la localitat, la província i la funció.  
  
En el cas que no li corresponga cap de les destinacions especificades d'aquesta forma, per no sol·licitar un nombre suficient de places, se seguirà l'ordre de preferència per províncies que els interessats indiquen en el model de sol·licitud.  
Dins de cada província, les destinacions seran adjudicades per l'ordre següent:  
1. Tribunal Superior de Justícia.  
2. Audiències provincials.  
3. Fiscalies.  
4. Instituts de Medicina Legal.  
5. Serveis Comuns Processals d'Assumptes Generals.  
6. Jutjats d'Instrucció.  
7. Jutjats penals.  
8. Jutjats de Vigilància Penitenciària.  
9. Jutjats de Violència sobre la Dona.  
10. Jutjats de Primera Instància.  
11. Jutjats del Mercantil.  
12. Jutjats contenciosos administratius.  
13. Jutjats socials.  
14. Jutjats de Primera Instància i Instrucció.  
15. Jutjats de menors.  
16. Jutjats de pau.  
  
Quart  
Es procedirà a l'adjudicació de destinacions segons l'ordre obtingut en tot el procés selectiu.  
  
Cinqué  
Cap aspirant podrà anul·lar ni modificar la seua sol·licitud una vegada acabat el termini de presentació d'aquestes.  
  
Sisé  
Si no formula sol·licitud de places o no li correspon cap de les sol·licitades, es procedirà a destinar-lo, amb caràcter forçós, a qualsevol de les places no adjudicades.  
  
Seté  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la Comunitat Valenciana.  
  
Huité  
Les destinacions adjudicades tindran caràcter definitiu equivalent, amb caràcter general, a les obtingudes per concurs, sense que puguen participar en aquest fins que no hagen transcorregut dos anys des de la data de la resolució en la qual se'ls adjudique destinació definitiva. Per al còmput dels dos anys es tindrà en compte el que estableix el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra la present resolució, es podrà interposar un recurs potestatiu de reposició davant la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que disposen els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; comptadors des de l'endemà de la publicació en el Boletín Oficial del Estado.  
  
  
València, 27 de juliol de 2018.- La directora general de Justícia: Verónica López Ramón.